Senest opdateret: maj 2018
Bemærk: Dette er en offline version af HP's fortrolighedserklæring.  Besøg www.hp.com/go/privacy for at se HP's fortrolighedserklæring og eventuelle opdateringer.

HP's fortrolighedserklæring

HP anerkender, at privatlivets fred er en grundlæggende menneskeret, og anerkender endvidere betydningen af privatlivets fred, sikkerhed og databeskyttelse for vores kunder og partnere på verdensplan. Som en global organisation med juridiske enheder, forretningsprocesser, administrationsstrukturer og tekniske systemer, der krydser internationale grænser, bestræber vi os på at yde beskyttelse på tværs af alle vores aktiviteter, som overskrider juridiske minimumsgrænser, og at implementere ensartede, strenge politikker og procedurer.

Denne fortrolighedserklæring informerer dig om vores praksis i forbindelse med beskyttelse af personlige oplysninger samt de valg, som du kan træffe, og de rettigheder, du kan udøve, i forbindelse med dine personoplysninger, herunder oplysninger, der kan blive indsamlet fra din onlineaktivitet, brug af enheder samt interaktioner, du har med HP offline, for eksempel når du kommunikerer med repræsentanter for vores kundesupport. Denne fortrolighedserklæring gælder for alle HP-virksomheder såvel som HP-ejede websteder, domæner, tjenester (herunder enhedshåndtering), applikationer, abonnementer (f.eks. Instant Ink) og produkter samt vores datterselskabers (samlet benævnt som "HP-tjenester" herefter). I de fleste tilfælde er HP Inc. den dataansvarlige. Hvis du har spørgsmål angående den dataansvarlige for en bestemt HP-tjeneste, kan du kontakte HP's afdeling for beskyttelse af personlige oplysninger.

Denne fortrolighedserklæring gælder ikke for programmer, produkter, tjenester, websteder eller funktioner på sociale medier fra tredjepart, der kan tilgås via links, som vi indsætter i vores HP-tjenester af hensyn til brugervenlighed og information. Når du klikker på disse links, forlader du HP-tjenesterne, og det kan føre til indsamling eller deling af oplysninger om dig af en tredjepart. Vi kontrollerer, anbefaler og fremsætter ikke erklæringer om disse tredjepartswebsteder eller deres brug af personlige oplysninger, som kan være forskellig fra vores. Vi opfordrer dig til at gennemgå politikken om beskyttelse af personlige oplysninger på de websteder, du interagerer med, inden du tillader indsamling og brug af dine personoplysninger.

I tilfælde af uoverensstemmelser mellem oversættelser og den engelske version af fortrolighedserklæringen vil den engelske version, som findes på følgende link, være gældende:  https://ssl.www8.hp.com/us/en/privacy/ww-privacy.html

HP's aktuelle fortrolighedserklæring:  http://www8.hp.com/us/en/pdf/privacy/HP_May_2018_Privacy_Statement.pdf

HP's fortrolighedserklæring 2016:  http://www8.hp.com/us/en/pdf/privacy/HP_October_2016_Privacy_Statement.pdf

HP's fortrolighedserklæring 2015:
http://www8.hp.com/us/en/pdf/privacy/HP_Privacy_Statement_November_2015.pdf
VORES PRINCIPPER FOR BESKYTTELSE AF PERSONLIGE OPLYSNINGER

Vi har et program baseret på ansvarlighed og har forpligtet os til følgende principper, som er baseret på internationalt anerkendte rammer og principper for privatlivs- og databeskyttelse:

LOVLIGHED, RIMELIGHED OG GENNEMSIGTIGHED
Vi behandler personoplysninger i overensstemmelse med loven og på en måde, der er gennemskuelig og fair for dig. Vores databehandlingsaktiviteter udføres: 1) med dit samtykke; 2) for at opfylde vores forpligtelser over for dig; 3) med det legitime formål at drive vores virksomhed, være nyskabende og give kunderne den bedst mulige oplevelse; eller 4) på anden måde i overensstemmelse med loven.

MEDDELELSE OM OG VALG AF DATABRUG
Vi er en åben virksomhed og giver dig klar besked og valgmuligheder med hensyn til de typer personoplysninger, der indsamles, og de formål, som de indsamles og behandles til. Vi vil ikke bruge personoplysninger til formål, der er uforenelige med disse principper, vores fortrolighedserklæring eller specifikke meddelelser vedrørende HP-tjenester.

DATAADGANG
Vi giver dig rimelig adgang til og mulighed for at gennemgå, rette, ændre eller slette de personoplysninger, du har delt med os.

DATAINTEGRITET OG FORMÅLSBEGRÆNSNING
Vi bruger kun personlige oplysninger til de formål, der blev beskrevet på tidspunktet for indsamlingen, eller til yderligere forenelige formål i overensstemmelse med loven. Vi træffer rimelige foranstaltninger for at sikre, at personoplysninger er nøjagtige, fuldstændige og aktuelle, og vi indsamler kun personoplysninger, som er relevante, og begrænset til, hvad der er nødvendigt til de formål, som de indsamles til. Vi opbevarer ikke personoplysninger længere, end det er nødvendigt for de formål, som de blev indsamlet til, og derefter sletter eller destruerer vi dem på sikker vis.

DATASIKKERHED
For at beskytte personoplysninger mod uautoriseret brug eller offentliggørelse implementerer vi avanceret kontrol til beskyttelse af oplysninger i vores egne aktiviteter og tilbyder markedsførende produkter og løsninger med datasikkerhedsbeskyttelse på højt niveau.

ANSVARLIGHED FOR VIDERE OVERFØRSEL
Vi anerkender vores potentielle ansvar i forbindelse med overførsler af personlige oplysninger mellem HP-enheder eller til tredjepart. Personoplysninger deles kun, når tredjeparter er kontraktmæssigt forpligtede til at levere tilsvarende niveauer af beskyttelse.

REGRES, TILSYN OG HÅNDHÆVELSE
Vi forpligter os til at løse problemer i forbindelse med dine personoplysninger. Vi deltager frivilligt i flere internationale databeskyttelsesprogrammer, der giver regres for enkeltpersoner, hvis de føler, at HP ikke har respekteret deres rettigheder tilstrækkeligt.

INTERNATIONALE DATAOVERFØRSLER

Som en global virksomhed er det muligt, at oplysninger, du angiver, overføres til eller tilgås af HP-enheder globalt i overensstemmelse med denne fortrolighedserklæring og på basis af følgende internationale databeskyttelsesprogrammer.

EU-US PRIVACY SHIELD

HP overholder EU-US Privacy Shield Framework, som er fremsat af det amerikanske handelsministerium (US Department of Commerce) vedrørende indsamling, brug og opbevaring af personlige oplysninger fra EU-medlemslande. HP har certificeret, at virksomheden overholder Privacy Shield-principperne om varsel, valg, ansvarlighed for videre overførsler, sikkerhed, dataintegritet og formålsbegrænsning, adgang og regres, håndhævelse og ansvar. Hvis der er uoverensstemmelse mellem politikkerne i denne fortrolighedserklæring og Privacy Shield-principperne, vil Privacy Shield-principperne være gældende. Du kan få flere oplysninger om Privacy Shield-programmet og se vores certificeringsside ved at besøge www.privacyshield.gov.

I overensstemmelse med EU-US Privacy Shield-principperne forpligter HP sig til at løse klager over krænkelse af privatlivets fred og vores indsamling eller anvendelse af dine personlige oplysninger. Enkeltpersoner fra EU med forespørgsler eller klager angående denne fortrolighedserklæring skal først kontakte HP's afdeling for beskyttelse af personlige oplysninger på:  http://www8.hp.com/us/en/privacy/ww-privacy-form.html. 

HP er yderligere forpligtet til at henvise uløste klager over krænkelse af privatlivets fred ifølge EU-US Privacy Shield-principperne til BBB EU PRIVACY SHIELD, som er en nonprofitorganisation og alternativ udbyder af løsninger på tvister med adresse i USA og under ledelse af Council of Better Business Bureaus. Hvis du ikke rettidigt modtager bekræftelse på din klage, eller hvis klagen ikke er adresseret tilfredsstillende, kan du besøge www.bbb.org/EU-privacy-shield/for-eu-consumers/ for at få flere oplysninger og indsende en klage.

Hvis din klage ikke løses via ovennævnte kanaler, kan du under begrænsede omstændigheder påberåbe dig bindende voldgift for et Privacy Shield-panel.

HP er underlagt de undersøgende og retshåndhævende beføjelser tilhørende det amerikanske handelsministerium eller eventuelle andre amerikanske autoriserede lovmæssige instanser.

*De specifikke USA-baserede HP-virksomheder, der deltager i EU-US Privacy Framework, omfatter: PrinterOn America Corporation; Compaq Information Technologies, LLC; Gram, Inc.; Hewlett-Packard Company Archives LLC (JV 50 % ejes af HP Inc); Hewlett-Packard Enterprises, LLC; Hewlett-Packard Products CV 1, LLC; Hewlett-Packard Products CV 2, LLC; Hewlett-Packard World Trade, LLC; HP WebOS, LLC; HPI Bermuda Holdings LLC; HPI Brazil Holdings LLC; HPI CCHGPII LLC; HPI CCHGPII Sub LLC; HPI Federal LLC; HPI J1 Holdings LLC; HPI J2 Holdings LLC; HPQ Holdings, LLC; Shoreline Investment Management Company; Handspring Corporation; HP Inc.; Indigo America, Inc.; Palm Latin America, Inc.; Palm South America, LLC; Palm Trademark Holding Company, LLC; Palm, Inc.; Computer Insurance Company; Hewlett-Packard Development Company, L.P.; Tall Tree Insurance Company; HP R&D Holding LLC; HPI Luxembourg LLC; HP Hewlett Packard Group LLC (JV 50 % ejes af HPDC); HP Federal LLC; Evanios, LLC.

HP er en BBB-godkendt virksomhed:  https://www.bbb.org/sanjose/business-reviews/computers-networks/hewlett-packard-in-palo-alto-ca-207934

BINDENDE VIRKSOMHEDSREGLER

HP's bindende virksomhedsregler (herefter benævnt som "BCR" – Binding Corporate Rules) sikrer, at personoplysninger, der overføres fra Det Europæiske Økonomiske Samarbejdsområde (herefter benævnt som "EØS"), er tilstrækkeligt beskyttede, mens de behandles af en hvilken som helst af HP's globale enheder. HP's overførsler af personoplysninger fra EU udføres i overensstemmelse med følgende godkendte BCR.

HP's BCR for dataansvarlige (herefter benævnt som "BCR-C" – BCR for Controller) – Godkendt af størstedelen af databeskyttelsesregulatorerne i EØS og Schweiz, med ikrafttrædelse i 2011. HP's BCR-C omfatter overførsler af personoplysninger tilhørende eksisterende og potentielle HP-forbrugerkunder samt HP-medarbejdere og -jobkandidater. Få flere oplysninger om vores BCR-C her: https://www8.hp.com/dk/da/binding-corporate-rules.html.

HP's BCR for databehandler (herefter benævnt som "BCR-P" – BCR for Processor) – Godkendt af størstedelen af databeskyttelsesregulatorerne i EØS og Schweiz, med ikrafttrædelse i 2018. HP's BCR-P er tilgængelige for HP's virksomhedskunder med henblik på at formidle overførslen af deres personoplysninger fra EØS. Få flere oplysninger om vores BCR-P her:  http://www8.hp.com/dk/da/binding-corporate-rules.html.

APEC CROSS-BORDER PRIVACY RULES

HP's praksis med hensyn til personlige oplysninger, som er beskrevet i denne erklæring, er i overensstemmelse med APEC Cross Border Privacy Rules-systemet (herefter benævnt som "CBPR"), hvilket inkluderer gennemskuelighed, ansvarlighed og valgfrihed i forbindelse med indsamling og brug af dine personlige oplysninger. CBPR-certificering dækker ikke oplysninger, der indsamles via software, der kan downloades fra tredjeparters platforme.  Du kan finde HP's TRUSTe-certificering på https://privacy.truste.com/privacy-seal/validation?rid=67797cbc-f6de-485c-a8a1-4137cf8ebe1e.

Hvis du har uafklarede spørgsmål om beskyttelse af personlige oplysninger eller brug af data i forbindelse med HP's APEC-certificering, kan du kontakte TRUSTArc (gratis) på https://feedback-form.truste.com/watchdog/request.

SÅDAN BRUGER VI DATA

Vi indsamler og bruger personoplysninger til at administrere din relation med HP og for bedre at kunne betjene dig, når du bruger HP-tjenester, ved at gøre din oplevelse bedre og mere personlig. Her er nogle eksempler på, hvordan vi bruger data:

KUNDEOPLEVELSE
Vi giver dig en god kundeoplevelse ved at opbevare nøjagtige kontakt- og registreringsdata, levere omfattende kundesupport, tilbyde produkter, tjenester, abonnementer og funktioner, der kan interessere dig, og give dig mulighed for at deltage i konkurrencer og undersøgelser. Vi bruger også dine oplysninger til at levere en skræddersyet oplevelse, personliggøre de HP-tjenester og -meddelelser, du benytter, og lave anbefalinger, der er baseret på din brug af HP-tjenester.

TRANSAKTIONSSUPPORT
Vi hjælper dig med at gennemføre transaktioner og bestillinger af vores produkter eller tjenester, administrere din konto, behandle betalinger, arrangere forsendelser og leveringer samt sørge for reparationer og returneringer.

PRODUKTSUPPORT OG -FORBEDRING
Vi forbedrer ydeevnen og driften af vores produkter, løsninger, tjenester og support, herunder garantisupport og rettidige opdateringer af firmware og software samt beskeder, for at sikre, at enheden eller tjenesten altid fungerer. Du kan få mere at vide i afsnittet "Sådan bruger vi automatiske dataindsamlingsværktøjer" nedenfor.

ADMINISTRATIV KOMMUNIKATION
Vi kommunikerer med dig om HP-tjenester. Eksempler på administrativ kommunikation kan omfatte svar på dine forespørgsler eller anmodninger, udførelse af service eller garantirelaterede meddelelser, beskeder om sikkerhedstilbagekaldelser, lovpligtig kommunikation eller relevante virksomhedsopdateringer om fusioner, overtagelser eller afhændelser.

SIKKERHED
Vi beskytter vores websteders, produkters, funktioners og tjenesters integritet og sikkerhed samt forebygger og registrerer sikkerhedstrusler, bedrageri og anden kriminel eller ondsindet aktivitet, der kan kompromittere dine oplysninger. Når du interagerer med os, træffer vi også rimelige foranstaltninger for at få bekræftet din identitet ved hjælp af adgangskode og bruger-id, før vi giver adgang til dine personoplysninger. Vi kan også benytte yderligere sikkerhedsforanstaltninger, f.eks. overvågningssystemer, til at beskytte vores fysiske anlæg.

VIRKSOMHEDSDRIFT
Vi udfører almindelig virksomhedsdrift, bekræfter din identitet, træffer kreditbeslutninger, hvis du ansøger om kredit, udfører forretningsmæssig forskning og analyse, virksomhedsrapportering og -ledelse, uddannelse af personale og kvalitetssikringsformål (som kan omfatte overvågning eller optagelse af opkald til vores kundesupport) og kontakt til kunder.

FORSKNING OG INNOVATION
Vi udvikler nye produkter, funktioner og tjenester ved hjælp af forsknings- og udviklingsværktøjer og ved at udføre dataanalyse.

REKLAME
Vi leverer personligt tilpassede reklametilbud (i overensstemmelse med dine indstillinger for beskyttelse af personlige oplysninger – se afsnittet "Valg af dine præferencer for beskyttelse af personlige oplysninger" nedenfor) på websteder for HP-tjenester og andre udvalgte partnere (du kan f.eks. se en reklame for et produkt på et partnerwebsted, som du for nylig har set på et HP-websted). Vi kan også dele nogle af dine oplysninger med udbydere af marketingtjenester og digitale marketingnetværk for at vise reklamer, der kan være interessante for dig. Du kan få mere at vide i afsnittet "Sådan bruger HP automatiske dataindsamlingsværktøjer" nedenfor.

OVERHOLDELSE AF LOVGIVNINGEN
Overholdelse af gældende love, forskrifter, domstolskendelser og anmodninger fra offentlige og retshåndhævende myndigheder for at levere vores tjenester og produkter korrekt og beskytte os selv, vores brugere og vores kunder samt løse kundetvister.

Se vores matrix om indsamling og brug af data for at få en hurtig referencevejledning i, hvordan vi bruger de data, vi indsamler, og vores juridiske grundlag for at behandle disse data: http://www8.hp.com/us/en/pdf/privacy/HP_Privacy_Matrix.pdf.

DATA, VI INDSAMLER

Personoplysninger er oplysninger, der personligt identificerer dig eller kan bruges til at identificere dig enten direkte eller indirekte. Vi kan indsamle dine personoplysninger via din brug af HP-tjenester eller under interaktioner med HP-repræsentanter.

De personoplysninger, vi indsamler fra dig, afhænger af, hvordan du interagerer med os, eller hvordan du bruger HP-tjenesterne, men kan omfatte følgende:

OPLYSNINGER, DU ANGIVER DIREKTE

Kontaktoplysninger – Vi kan indsamle personlige og/eller forretningsmæssige kontaktoplysninger, herunder dit fornavn, efternavn, postadresse, telefonnummer, faxnummer, e-mailadresse og andre lignende oplysninger.
Betalingsoplysninger – Vi indsamler de oplysninger, der er nødvendige til behandling af betalinger og forebyggelse af bedrageri, herunder betalingskortnumre, sikkerhedskoder og andre relaterede faktureringsoplysninger.
Kontooplysninger – Vi indsamler oplysninger, f.eks. om hvordan du købte eller tilmeldte dig HP-tjenester, din transaktions-, fakturerings- og supporthistorik, de HP-tjenester, du bruger, og alt andet angående den konto, du opretter.
Placeringsoplysninger – Vi indsamler geoplaceringsdata, når du aktiverer placeringsbaserede tjenester, eller når du vælger at angive placeringsrelaterede oplysninger under produktregistrering eller ved interaktion med vores websted.
Sikkerheds- og legitimationsoplysninger – Vi indsamler bruger-id'er, adgangskoder, adgangskodetip og lignende sikkerhedsoplysninger, der kræves til godkendelse og adgang til HP-konti.
Demografiske oplysninger – Vi indsamler, eller indhenter visse demografiske oplysninger fra tredjeparter, herunder f.eks. land, køn, alder, foretrukket sprog og oplysninger om almindelige interesser.
Præferencer – Vi indsamler oplysninger om dine præferencer og interesser i forbindelse med HP-tjenester (både når du fortæller os, hvad de er, og når vi baserer dem på, hvad vi ved om dig), og hvordan du foretrækker at modtage meddelelser fra os.
Data fra sociale medier – Vi kan levere sociale mediefunktioner, så du kan dele oplysninger med dine sociale netværk og interagere med os på forskellige websteder for sociale medier. Din brug af disse funktioner kan føre til indsamling eller deling af oplysninger om dig, afhængigt af funktionen. Vi opfordrer dig til at gennemgå politikker og indstillinger for beskyttelse af personlige oplysninger på de websteder for sociale medier, du bruger, for at sikre, at du forstår, hvilke oplysninger disse websteder indsamler, bruger og deler.
Andre entydigt identificerende oplysninger – Eksempler på andre entydige oplysninger, som vi indsamler fra dig, omfatter serienumre på produkter, oplysninger, du angiver, når du interagerer personligt, online eller via telefon eller mail med vores servicecentre, helpdesks eller andre kanaler til kundesupport, dine svar på kundeundersøgelser og konkurrencer eller yderligere oplysninger, du har givet os, så vi bedre kan levere HP-tjenester og besvare dine henvendelser. Hvis du ansøger om øjeblikkelig kredit, kan vi bede dig om at angive yderligere personoplysninger, f.eks. oplysninger om løn, CPR-nummer, oplysninger om bankkonto og andre oplysninger (for eksempel fra kreditvurderingsselskaber) til godkendelsesformål og for at bekræfte vurderingen af din kreditværdighed.

OPLYSNINGER, DER AUTOMATISK INDSAMLES OM DIN BRUG AF HP-TJENESTER

Data om produktanvendelse – Vi indsamler data om produktanvendelse, f.eks. udskrevne sider, udskriftstilstand, anvendt medie, blæk- eller tonermærke, udskrevet filtype (.pdf, .jpg osv.), program til udskrivning (Word, Excel, Adobe Photoshop osv.), filstørrelse, tidsstempel samt brug af og status for andre forbrugsvarer til printere. Vi scanner eller indsamler ikke indholdet i filer eller oplysninger, der kan blive vist af et program.
Enhedsdata – Vi indsamler oplysninger om din computer, printer og/eller enhed såsom operativsystem, firmware, mængde af hukommelse, region, sprog, tidszone, modelnummer, første startdato, enhedens alder, enhedens fremstillingsdato, browserversion, enhedsproducent, forbindelsesport, garantistatus, entydige enhedsidentifikatorer, reklame-id'er og yderligere tekniske oplysninger, der varierer fra produkt til produkt.
Programdata – Vi indsamler oplysninger relateret til HP-programmer, f.eks. placering, sprog, softwareversioner, datadelingsvalg og opdateringsdetaljer. I tilfælde hvor vi inkorporerer teknologier fra tredjeparter, kan data blive delt mellem tredjeparten og HP, og dette vil blive behørigt meddelt på programniveau.
Ydeevnedata – Vi indsamler oplysninger om ydeevnen i enkelte enheders hardwarekomponenter, firmware, software og programmer. Eksempler på de data, som vi indsamler, omfatter oplysninger om hukommelses- og processorydeevne, miljøforhold og systemfejl, udskrivningshændelser, funktioner og anvendte påmindelser som for eksempel påmindelser om "lavt blækniveau", brug af fotokort, fax, scanning, integreret webserver og yderligere tekniske oplysninger, der varierer fra enhed til enhed.
Browsingdata for websteder – Vi indsamler oplysninger om dine besøg og din aktivitet på vores HP-websteder, programmer eller websteder, der "leveres af" en anden virksomhed på vores vegne, herunder det indhold (og eventuelle reklamer), som du ser og interagerer med, adressen på det websted, som du kom fra, og anden clickstream-adfærd (f.eks. de sider, du ser, de links, du klikker på, eller hvilke varer du har lagt i din kurv). Nogle af disse oplysninger indsamles ved hjælp af vores automatiske dataindsamlingsværktøjer, som omfatter cookies, webbeacons og integrerede weblinks. Du kan få mere at vide i afsnittet "Sådan bruger HP automatiske dataindsamlingsværktøjer" nedenfor.
Anonyme eller aggregerede data – Vi indsamler anonyme svar på undersøgelser eller anonyme og aggregerede oplysninger om, hvordan vores HP-tjenester anvendes. I forbindelse med vores aktiviteter anvender vi i visse tilfælde en proces med afidentifikation eller pseudonymisering af dine data for at gøre det rimeligt usandsynligt, at du kan identificeres via brugen af disse data med den tilgængelige teknologi.

OPLYSNINGER FRA TREDJEPARTSKILDER

Vi indsamler oplysninger fra følgende tredjeparter:

Datamæglere, sociale medienetværk og reklamenetværk – Kommercielt tilgængelige oplysninger som for eksempel navn, adresse, e-mailadresse, præferencer, interesser og visse demografiske oplysninger. Der kan for eksempel blive indsamlet personoplysninger, når du får adgang til vores programmer ved at logge ind på sociale medier (dvs. logger ind på vores programmer med dine legitimationsoplysninger til Facebook eller andre sociale medier). Hvilke grundlæggende oplysninger vi modtager, kan afhænge af indstillingerne for beskyttelse af personlige oplysninger på din konto på det sociale netværk.
HP-partnere – Hvis du køber HP-tjenester fra en HP-partner, kan vi modtage visse oplysninger om dit køb fra den pågældende partner.
Forebyggelse af bedrageri eller kreditvurderingsbureauer – Data, der indsamles med henblik på at forebygge bedrageri og i forbindelse med kreditvurderinger.
HP's virksomhedskunder – For at visse HP-tjenester kan leveres på virksomhedsniveau kan din virksomheds kontaktoplysninger blive leveret til HP af en udpeget enhed i din virksomhed (f.eks. et medlem af it-afdelingen).
Analyseudbydere – Vi modtager også ikke-personlige oplysninger, f.eks. aggregerede eller afidentificerede demografi-/profildata, fra tredjepartskilder såsom virksomheder, der specialiserer sig i at levere virksomhedsdata, analyse og software som tjeneste.
For at visse HP-tjenester kan leveres på virksomhedsniveau kan din virksomheds kontaktoplysninger blive leveret til HP af en udpeget enhed i din virksomhed (f.eks. et medlem af it-afdelingen). Hvis det er nødvendigt, kan vi også bruge oplysninger, der angives af dig eller din arbejdsgiver, sammen med oplysninger fra offentligt tilgængelige og andre online og offline kilder, til at kontrollere virksomhedskontakter som en del af vores program til bekæmpelse af korruption.

Vi modtager også ikke-personlige oplysninger, f.eks. aggregerede eller afidentificerede demografi-/profildata, fra tredjepartskilder såsom virksomheder, der specialiserer sig i at levere virksomhedsdata, analyse og software som tjeneste.

Vi sammenkæder eller kombinerer i visse tilfælde de oplysninger, vi indsamler fra de forskellige ovenfor beskrevne kilder, med de oplysninger, som vi indsamler direkte fra dig, for at sikre datanøjagtighed og for at levere en bedre kundeoplevelse i form af at give dig bedre personligt tilpassede tjenester, indhold, marketing og reklamer. Vi sammenligner for eksempel de geografiske oplysninger fra kommercielle kilder med den IP-adresse, der indsamles af vores automatiske dataindsamlingsværktøjer, for at udlede dit generelle geografiske område. Oplysninger kan også sammenkædes via et entydigt id som f.eks. en cookie eller et kontonummer.

Hvis det er nødvendigt, indhenter vi oplysninger for at kontrollere virksomhedskontakter som en del af vores program til bekæmpelse af korruption og i overensstemmelse med vores juridiske forpligtelser.

HVIS DU VÆLGER IKKE AT UDLEVERE DATA

Du er ikke forpligtet til at dele de personoplysninger, som vi anmoder om, men hvis du vælger ikke at dele oplysningerne, kan vi i nogle tilfælde ikke levere HP-tjenester og visse specialiserede funktioner til dig eller reagere effektivt på de forespørgsler, du måtte have.

BESKYTTELSE AF BØRSN PERSONLIGE OPLYSNINGER

HP indsamler ikke bevidst oplysninger fra børn i henhold til lokal lovgivning og målretter ikke sine websteder eller mobilapps mod børn.

SÅDAN BESKYTTER VI DINE DATA

For at forhindre tab, uautoriseret adgang, brug eller offentliggørelse og for at sikre korrekt brug af dine oplysninger benytter vi os af rimelige og passende fysiske, tekniske og administrative procedurer til at beskytte de oplysninger, vi indsamler og behandler. HP opbevarer data som foreskrevet eller tilladt ved lov, og så længe dataene fortsat har et legitimt forretningsmæssigt formål.

Vi anvender under indsamling, overførsel eller lagring af følsomme oplysninger, f.eks. finansielle oplysninger, en række yderligere sikkerhedsteknologier og -procedurer som hjælp til at beskytte dine personoplysninger mod uautoriseret adgang, brug eller offentliggørelse. Når vi overfører meget fortrolige oplysninger (f.eks. kreditkortnummer eller adgangskode) via internettet, beskytter vi dem ved at bruge kryptering, f.eks. nyere versioner af TLS-protokollen (Transport Layer Security).

Som en del af realtidsbehandlingen af betalingen abonnerer vi også på tjenester til forebyggelse af bedrageri. Denne tjeneste giver os et ekstra niveau af sikkerhed mod svindel med kreditkort og til at beskytte dine økonomiske oplysninger i henhold til branchestandarderne.

Vi opbevarer data i henhold til gældende lovgivning og vores politik for opbevaring af optegnelser. I henhold til denne politik slettes eller destrueres al ikke-forretningsmæssig data typisk efter et til to år fra oprettelsesdatoen. Med hensyn til HP-forretningsoptegnelser varierer opbevaringsperioden alt efter optegnelsens type.

Optegnelser vedrørende ansættelse, godtgørelse, goder og løn opbevares, når de er aktive og derefter i en periode på op til 10 år. Forretningsoptegnelser, herunder optegnelser relateret til kunde- og leverandørtransaktioner, opbevares, mens de er aktive og i en periode på op til 15 år.

Efter udløbet af opbevaringsperioden slettes elektroniske optegnelser, så de ikke kan genskabes, og fysiske optegnelser destrueres, så de ikke kan genskabes (f.eks. ved makulering).

SÅDAN DELER VI OPLYSNINGER

Vi deler kun dine personoplysninger på følgende måde og kun med de fornødne kontraktlige forpligtelser, hvis det er relevant:

Deling med HP-virksomheder

Vi kan overføre dine personoplysninger til andre HP-enheder i USA og globalt med de formål, der er beskrevet i denne fortrolighedserklæring. HP-enheder er kontraktligt forpligtede til at overholde vores krav til beskyttelse af personlige oplysninger for at sikre, at dine personoplysninger er sikre, og som en del af vores deltagelse i programmerne APEC Cross Border Privacy Rules, Binding Corporate Rules og Privacy Shield. Vores retningslinjer for beskyttelse af personlige oplysninger formidles endvidere til vores HP-medarbejdere årligt som en del af vores obligatoriske uddannelse i integritet hos HP.

I tilfælde hvor de internationale datafortrolighedsprogrammer, der er nævnt ovenfor, ikke gælder, giver du dit samtykke til overførsel af dine personoplysninger via det globale HP-netværk af enheder, når du indvilliger i at acceptere HP's fortrolighedserklæring i forbindelse med registrering af et produkt eller tilmelding til en tjeneste, oprettelse af en konto eller anden udlevering af dine personoplysninger til os.

DELING MED TJENESTEUDBYDERE OG PARTNERE

Vi bruger tjenesteudbydere eller partnere til at administrere eller understøtte visse aspekter af vores forretningsaktiviteter på vores vegne. Disse tjenesteudbydere eller partnere kan være placeret i USA eller andre steder i verden og kan levere tjenester såsom kreditkortbehandling og tjenester til bekæmpelse af svindel, kundesupport, salgsarbejde på vores vegne, ordreudførelse, produktlevering, personlig tilpasning af indhold, reklame- og marketingaktiviteter (herunder digitale og personligt tilpassede reklamer), it-tjenester, udbydere af e-mailtjenester, datahosting, live-assistance, inkasso og administration eller support af HP's websteder. Vores tjenesteudbydere og partnere er kontraktligt forpligtede til at beskytte alle personoplysninger, de modtager fra os, og har forbud mod at bruge disse personoplysninger til andre formål end at udføre tjenesterne ifølge HP's anvisninger. Vi træffer også foranstaltninger for behørigt at beskytte overførsler af dine personoplysninger i overensstemmelse med gældende lovgivning, for eksempel ved at underskrive EU's standardkontraktbestemmelser med tjenesteudbyderen eller partneren, benytte deres Privacy Shield-certificering, andre godkendte regelsæt eller certificeringsmekanismer eller forpligtelser fra tjenesteudbyderens side, der er bindende og kan håndhæves. Hvis du vil have yderligere oplysninger om de fornødne sikkerhedsforanstaltninger, kan du kontakte HP's afdeling for beskyttelse af personlige oplysninger på http://www8.hp.com/us/en/privacy/ww-privacy-form.html.

DELING AF ANDRE OPLYSNINGER MED ANNONCØRER

Vi kan endvidere overføre oplysninger om dig til reklamepartnere (herunder annoncenetværk, firmaer, der viser annoncer, og andre tjenesteudbydere, de eventuelt samarbejder med), så de kan genkende dine enheder og levere interessebaseret indhold og annoncemateriale til dig. Oplysningerne kan omfatte dit navn, din post- eller e-mailadresse, dit enheds-id eller en anden identifikator i krypteret form. Udbyderne kan behandle oplysningerne i hash'et eller afidentificeret form. Disse udbydere kan indsamle yderligere oplysninger fra dig, for eksempel din IP-adresse og oplysninger om din browser eller dit operativsystem, og kan kombinere oplysninger om dig med oplysninger fra andre virksomheder, der udveksler data i samarbejde med os.

DELING MED ANDRE TREDJEPARTER

Vi kan også dele dine personoplysninger med: (i) kreditvurderingsselskaber og virksomheder, der bekæmper svindel, (ii) inkassobureauer (til udestående gæld hos os) eller (iii) forsikringsselskaber, hvis du har købt en forsikringspolice gennem os (f.eks. Care Packs). Hvis du vælger at udlevere personoplysninger til de andre virksomheder, vil disse oplysninger blive håndteret i henhold til disse virksomheders politik om beskyttelse af personlige oplysninger, som kan være anderledes end HP's politikker og praksis.

VIRKSOMHEDSTRANSAKTIONER

Der kan opstå omstændigheder, hvor HP beslutter at sælge, købe, fusionere eller på anden vis omorganisere virksomheder, uanset om det er af strategiske eller andre forretningsmæssige årsager. Vi kan i sådanne transaktioner fremlægge eller overføre dine personoplysninger til potentielle eller faktiske købere eller modtage personoplysninger fra sælgere. Vores praksis er at beskytte dine personoplysninger behørigt ved disse typer transaktioner.

OVERHOLDELSE AF LOVGIVNINGEN

Vi kan også dele dine personoplysninger, når vi i god tro mener, at vi har en forpligtelse til at: (i) reagere på behørigt autoriserede informationsanmodninger fra retshåndhævende myndigheder, tilsynsmyndigheder, domstole eller andre offentlige myndigheder, blandt andet for at overholde nationale sikkerhedskrav og andre krav fra myndighederne; (ii) overholde lovgivning, forskrifter, stævninger eller domstolskendelser; (iii) undersøge og bidrage til at forebygge sikkerhedstrusler, bedrageri eller anden kriminel eller ondsindet aktivitet; (iv) håndhæve/beskytte rettigheder og ejendomme tilhørende HP eller dets datterselskaber; eller (v) beskytte rettigheder og sikkerhed for HP, vores medarbejdere og tredjeparter, der befinder sig på eller bruger HP's ejendom, når det er tilladt og i overensstemmelse med betingelserne i gældende lovgivning.

Hvis du vil have en hurtig vejledning i, hvordan og med hvem vi deler dine data, skal du se vores matrix om indsamling og brug af data på http://www8.hp.com/us/en/pdf/privacy/HP_Privacy_Matrix.pdf.

SÅDAN BRUGER VI AUTOMATISKE DATAINDSAMLINGSVÆRKTØJER

Vi bruger og giver visse andre virksomheder tilladelse til at bruge cookies, clickstream-registrering, pixels, webbeacons, webindsamlingsformularer og andre tilsvarende teknologier (samlet benævnt som "automatiske dataindsamlingsværktøjer") på vores HP-tjenester. Det gør vi for at forstå din brug af vores HP-tjenester, forbedre din brugeroplevelse og muliggøre personligt tilpassede funktioner og indhold, optimere vores reklamer og marketing og for at gøre det muligt for tredjepartsannoncevirksomheder at hjælpe os med at levere reklamer, der er specifikke for dine interesser på internettet.

Du kan få mere at vide om automatiske dataindsamlingsværktøjer på: www.allaboutcookies.org.

AUTOMATISKE DATAINDSAMLINGSVÆRKTØJER ONLINE

Når du besøger et HP-websted, kan det gemme eller hente oplysninger i din browser, for det meste i form af cookies, som er tekstfiler med små mængder oplysninger. Disse oplysninger kan omhandle dig, dine indstillinger eller din enhed og bruges hovedsageligt til at få webstedet til at fungere, som du forventer. Oplysningerne identificerer dig normalt ikke direkte, men de kan give dig en mere personligt tilpasset weboplevelse.

HP bruger automatiske dataindsamlingsværktøjer af følgende årsager:

Strengt nødvendige værktøjer: Disse er nødvendige for, at webstedet kan fungere, og de kan ikke slås fra. Uden disse ville det være umuligt at levere det websted eller den tjeneste, som du anmoder om, fordi vi ikke kan aktivere det fornødne indhold baseret på den type enhed, du anvender.

Ydeevne- og analyseværktøjer: Disse værktøjer indsamler aggregerede, anonyme oplysninger med statistik for at gøre det muligt for HP at måle, optimere og forbedre sine websteders indhold, kvalitet og ydeevne.

Vi bruger vores egne og/eller tredjeparters automatiske dataindsamlingsværktøjer for at se, hvordan du bruger vores websteder og tjenester, så vi kan forbedre deres ydeevne og udvikle dem i henhold til vores kunders og gæsters præferencer. Automatiske dataindsamlingsværktøjer kan for eksempel bruges til at: teste forskellige design og sikre, at der altid er det samme udseende og layout på vores websteder, spore og levere tendensanalyser af, hvordan vores brugere interagerer med vores websteder og kommunikation, spore fejl og måle effektiviteten af vores salgsfremmende kampagner. Vi bruger Adobe Analytics & Google Analytics, der drives af Google Inc. (du kan få flere oplysninger på http://www.google.com/policies/privacy/partners) til for eksempel af spore brug af og aktivitet på websteder.

De indsamlede data vil generelt blive aggregeret for at levere tendenser og brugsmønstre til forretningsanalyse, forbedring af websted/platform og nøgletal. Vores automatiske dataindsamlingsværktøjer eller den resulterende analyse kan også blive delt med vores samarbejdspartnere. Den type oplysninger, vi indsamler, omfatter, hvor mange gæster der besøger vores websteder, hvor mange kunder der logger på, besøgets tidspunkt og længde og de afsnit, de besøgte, på vores websteder og i vores tjenester, men de bruges generelt ikke til at identificere dig som person. Vi kan også modtage tilsvarende oplysninger om besøgende på vores partnerwebsteder.

Værktøjer til personlig tilpasning: Ved hjælp af disse kan vi huske de valg, du foretager på vores websteder (f.eks. det foretrukne sprog eller det område, du befinder dig i), og levere forbedrede, mere personligt tilpassede funktioner. Disse kan også bruges til at huske dine ændringer i tekststørrelse, skrifttyper og vedrørende andre dele af websider, som du kan tilpasse. De kan også bruges til at levere tjenester, du har bedt om, f.eks. at se en video eller kommentere på en blog. De indsamlede oplysninger kan være anonymiserede, og de kan ikke spore din browsingaktivitet på andre websteder.

Vi bruger også automatiske dataindsamlingsværktøjer til at ændre, hvordan vores websteder fungerer eller ser ud, for at tilpasse din oplevelse ud fra de oplysninger, vi udleder fra din adfærd på vores websteder, eller oplysninger, vi allerede har om dig, f.eks. at du er registreret kunde. Disse kan bruges til at skræddersy de tjenester, du modtager fra os, eller indhold, udseende og funktioner, der leveres til dig, i efterfølgende sessioner på vores websteder. Hvis du for eksempel tilpasser websider eller tilmelder dig produkter eller tjenester, hjælper automatiske dataindsamlingsværktøjer vores websideserver med at huske dine specifikke oplysninger. Næste gang du besøger vores websteder, kan de oplysninger, du angav tidligere, hentes, så du nemt kan bruge de webstedsfunktioner, du valgte tidligere. Hvis du regelmæssigt bruger mere end én enhed eller computer, kan vi kæde automatiske dataindsamlingsværktøjer sammen, så du stadig får en personligt tilpasset oplevelse online. Vi kan også bruge det, som vi ved om dig, til at tilpasse de oplysninger, du ser, så du bruger mindre tid på at lede efter ting. Ved hjælp af automatiske dataindsamlingsværktøjer kan alle besøgende på vores websted få en unik weboplevelse.

Målretningsværktøjer: Disse er indstillet af HP og andre tredjeparter (for eksempel udvalgte detail- eller reklamepartnere) og bruges til at opbygge en profil for at kunne levere målrettet annoncering, der er mere relevant og anvendelig for dig, både på HP-websteder og andre steder. Disse kan afspejle afidentificerede demografiske eller andre data knyttet til oplysninger, du frivilligt har indsendt til os (f.eks. din e-mailadresse).

Vi kan også bruge disse til at indsamle data, som er tilknyttet det HP-websted og den side, du besøgte, og dine aktiviteter på HP-webstedet. Hvis du for eksempel besøgte en af vores produktsider, kan vi ved hjælp af cookies igen vise dig tilbud og kampagner i et bestemt tidsrum på tværs af partnerwebsteder.

Du kan få mere at vide om nogle af vores interessebaserede reklamepartnere ved at besøge disse websteder:
https://www.doubleclickbygoogle.com/
http://www.oracle.com/us/legal/privacy/marketing-cloud-data-cloud-privacy-policy/index.html
https://www.google.com/policies/technologies/ads/
https://www.adobe.com/privacy/marketing-cloud.html

Bemærk, at ovenstående ikke er en udtømmende liste, og vi opdaterer den muligvis fra tid til anden.

Hvis du er en registreret bruger, er de oplysninger, der indsamles fra vores websteder, ikke anonyme, og vi kan bruge disse oplysninger sammen med andre oplysninger, vi har eller udleder om dig, herunder dine præferencer, for at skræddersy indhold, tjenester, annoncering og tilbud til dig.

Automatiske dataværktøjer, som er strengt nødvendige eller bruges til ydeevne og analyse eller personlig tilpasning, er indstillet til at udløbe efter 364 dage. Automatiske dataindsamlingsværktøjer, der bruges til målretning, er indstillet til at udløbe 90 dage efter dit sidste besøg.

Når du deler oplysninger ved hjælp af en delingsknap på sociale medier på HP-websteder, registrerer det sociale netværk, at du har gjort det. Disse oplysninger kan blive kædet sammen med målretnings-/reklameaktiviteter. De typer værktøjer, der anvendes af disse tredjeparter, og hvordan de bruger de oplysninger, der genereres af dem, reguleres af disse virksomheders politikker om beskyttelse af personlige oplysninger.

ANDRE AUTOMATISKE DATAINDSAMLINGSVÆRKTØJER

Vi kan bruge automatiske dataindsamlingsværktøjer som for eksempel webbeacons, der typisk er et gennemsigtigt grafikbillede (normalt 1 pixel x 1 pixel), til at kompilere oplysninger om din interaktion med e-mail eller anden kommunikation. En webbeacon kan være integreret i HP-abonnements- eller HP-marketingmeddelelser med henblik på at fastslå, om vores meddelelser er blevet åbnet eller handlet på, og om vores mailværktøjer fungerer korrekt.

VALG AF DINE PRÆFERENCER FOR BESKYTTELSE AF PERSONLIGE OPLYSNINGER

Du kan foretage eller ændre dine valg angående automatiske dataindsamlingsværktøjer og modtagelse af enten abonnementsmeddelelser eller generelle meddelelser på dataindsamlingspunktet eller ved hjælp af andre metoder, som er beskrevet i de følgende afsnit. Disse muligheder gælder ikke for kommunikation, der primært drejer sig om at administrere ordrefuldførelse, kontrakter, support, produktsikkerhedsadvarsler, driveropdateringer eller andre administrations- og transaktionsmeddelelser, hvor det primære formål med disse meddelelser ikke er af reklamemæssig karakter.

MARKETING- OG ABONNEMENTSMEDDELELSER

HP-marketingmeddelelser indeholder oplysninger om produkter, tjenester og/eller support, og du kan vælge, hvordan disse meddelelser leveres – f.eks. via post, e-mail, telefon, fax eller mobilenhed. Marketingmeddelelser kan omfatte nye produkt- eller tjenesteoplysninger, særtilbud, tilpasset indhold, målrettet annoncering eller invitationer til at deltage i markedsundersøgelser eller evaluering af compliance. Abonnementsmeddelelser omfatter nyhedsbreve via e-mail, softwareopdateringer osv., som du udtrykkeligt kan have anmodet om, eller som du har accepteret at modtage.

Du kan fravælge at modtage disse generelle meddelelser ved hjælp af en af følgende metoder:

Vælg linket "Frameld" eller "Opsig abonnement" i mailen, eller følg instruktionerne i den enkelte abonnementsmeddelelse.
Hvis du ikke længere vil modtage meddelelser til mobilenheder, kan du besvare meddelelsen med "STOP" eller "END".
Kontakt vores databeskyttelsesrådgiver via HP's afdeling for beskyttelse af personlige oplysninger på http://www8.hp.com/us/en/privacy/ww-privacy-form.html. Husk at angive navn, kontaktoplysninger og specifikke, relevante oplysninger om de HP-abonnementer eller den marketing, som du ikke længere ønsker at modtage.

HP'S REKLAMER OG TILBUD PÅ WEBSTEDER FRA TREDJEPART

HP samarbejder med tjenesteudbydere om at placere annoncer på websteder, der ejes af tredjeparter. Det vil nogle gange blive opnået ved at dele nogle personlige oplysninger, sådan som det er beskrevet i afsnittet om reklamecookies fra tredjepart og cookies fra sociale medier.

Derudover bruger vi og kan tillade annoncenetværk og andre tredjeparter at bruge cookies og andre automatiserede dataindsamlingsværktøjer til at afgøre, hvordan du interagerer med vores websteder, kommunikation og tjenester og udvalgte partnerwebsteder, og til at identificere dine interesser, oprette profiler og interessesegmenter for at kunne levere de reklamer, der er mest relevante og nyttige for dig. Yderligere oplysninger findes i afsnittet "Sådan bruger vi automatiske dataindsamlingsværktøjer" nedenfor.

AUTOMATISKE DATAINDSAMLINGSVÆRKTØJER – ONLINE

Når du besøger HP's websteder, har du mulighed for at acceptere eller justere, hvilke cookies vi må placere i din browser, i vores Privacy Preference Centre. Du kan altid ændre disse indstillinger ved at gå til Cookieindstillinger.

Cookieindstillinger

Hvis du slet ikke vil tillade cookies, henviser vi til dine browserindstillinger. Bemærk, at du ved at deaktivere visse kategorier af cookies kan blive forhindret i at få adgang til nogle funktioner på vores websteder, eller også vil visse typer indhold eller funktioner muligvis ikke være tilgængelige. Med visse browsere kan du navigere på websteder i inkognitotilstand eller privat tilstand. Når browsersessionen lukkes, bliver alle cookies, der er indsamlet i løbet af sessionen, typisk ødelagt automatisk.

Hvis du vil fravælge at blive sporet af Google Analytics på vores websteder, skal du besøge http://tools.google.com/dlpage/gaoptout.

Selvom du fravælger ydeevne- og analysesporing samt målretning, kan du muligvis stadig se ikke-tilpassede annoncer fra HP via vores partnere. Det kan være, at du for eksempel besøger et websted med sammenligninger af pc-funktioner. Med udgangspunkt i dine interesser kan vores partnere i så tilfælde vise dig HP-produktannoncer.

Hvis du befinder dig i EU og gerne vil fravælge tredjepartscookies vedrørende interessebaseret annoncering, kan du gå til www.youronlinechoices.eu.

I USA og Canada overholder vi branchestandarderne fra Digital Advertising Alliance med hensyn til interessebaseret annoncering. Her kan du få mere at vide om dine valg vedrørende annoncering:

USA:  http://www.aboutads.info/choices/
Canada:  http://www.youradchoices.ca/

I USA tilbyder Network Advertising Initiative også en mulighed for at fravælge en række annoncecookies. Besøg www.networkadvertising.org for at få mere at vide. Bemærk, at fravalg ikke betyder, at du ikke længere får vist annoncer online. Det betyder, at den eller de virksomheder, som du har fravalgt, ikke længere viser annoncer, der er skræddersyet til dine webpræferencer og brugsmønstre.

Nogle nyere webbrowsere har indbygget "Do Not Track"-funktioner. I øjeblikket findes der ingen branchestandard for håndtering af "Do Not Track"-anmodninger. Derfor vil vores websteder på nuværende tidspunkt muligvis ikke reagere på "Do Not Track"-anmodninger eller -headere fra disse browsere.

AUTOMATISKE DATAINDSAMLINGSVÆRKTØJER – HP-MEDDELELSER

Du kan deaktivere automatiske dataindsamlingsværktøjer, for eksempel webbeacons, i e-mails ved at ikke at hente billederne i de meddelelser, du modtager (denne funktion varierer alt efter den e-mailsoftware, der bruges på din pc). Men dette vil muligvis ikke altid deaktivere automatiske dataindsamlingsværktøjer i e-mailen på grund af specifikke funktioner i e-mailsoftwaren. Se oplysningerne i e-mailsoftwaren eller fra tjenesteudbyderen for at få flere oplysninger.

SÅDAN UDØVER DU DINE RETTIGHEDER OG KONTAKTER OS

Du har ret til at bede os om en kopi af de personoplysninger, du har givet os, og af de personoplysninger, som vi opbevarer om dig, og anmode om en forklaring på behandlingen af disse oplysninger. Derudover har du ret til at trække ethvert samtykke, som du tidligere har givet, tilbage eller anmode om rettelse, ændring, begrænsning, anonymisering eller sletning af dine personoplysninger. Du har også ret til at få udleveret de personoplysninger, du har givet på baggrund af dit samtykke eller i forbindelse med en kontrakt, i et struktureret, maskinlæsbart format og bede os om at overføre disse oplysninger til en anden dataansvarlig.

Du har desuden ret til at gøre indsigelse mod behandling af dine personoplysninger under nogle omstændigheder, især når vi bruger dine oplysninger til direkte marketing eller til at oprette en marketingprofil. Se afsnittet om "Valg af dine præferencer for beskyttelse af personlige oplysninger" nedenfor for at få vejledning i, hvordan du udøver dine rettigheder med hensyn til marketing.

I visse tilfælde kan disse rettigheder være begrænsede, f.eks. hvis imødekommelse af din anmodning betyder, at vi afslører en anden persons personoplysninger, eller hvis du beder os om at slette oplysninger, som vi ifølge loven skal opbevare, eller hvis vi har betydningsfulde legitime interesser i at opbevare dem.

Du kan få oplysninger om, hvordan du udøver dine rettigheder, eller få svar, hvis du har spørgsmål eller bekymringer vedrørende vores fortrolighedserklæring, vores indsamling og brug af dine oplysninger eller en muligt overtrædelse af lokale love om beskyttelse af personlige oplysninger, ved at kontakte HP's databeskyttelsesrådgiver og afdeling for beskyttelse af personlige oplysninger på http://www8.hp.com/us/en/privacy/ww-privacy-form.html eller ved at skrive til os på den relevante adresse herunder:

EU
HP France SAS
Global Legal Affairs
14 rue de la Verrerie
CS 40012 – 92197
Meudon cedex
Frankrig

MEXICO
HP Inc.
Global Legal Affairs
ATTN: Privacy Office
Av. Vasco de Quiroga #2999
Col. Santa Fe Peña Blanca
Del. Alvaro Obregon
C.P. 01210 México D.F.

RESTEN AF VERDEN
HP Inc.
Global Legal Affairs
ATTN: Privacy Office
1501 Page Mill Road
Palo Alto, California 94304
USA

Al kommunikation vil blive behandlet fortroligt. Når din henvendelse er modtaget, vil vores repræsentant kontakte dig inden for et rimeligt tidsrum for at svare på dine spørgsmål eller bekymringer. Vi tilstræber at sikre, at dine bekymringer afhjælpes på rettidig og korrekt vis.

Hvis vi ikke kan afhjælpe dine bekymringer, har du ret til at kontakte en tilsynsmyndighed med ansvar for databeskyttelse i det land, hvor du bor eller arbejder, eller hvor du mener, at regler om databeskyttelse er blevet brudt, eller du kan anvende et retsmiddel via domstolene. Hvis du har spørgsmål, bekymringer eller klager vedrørende vores deltagelse i EU-US Privacy Shield, APEC CBPR eller anvendelse af HP's BCR, bedes du læse afsnittet "Internationale dataoverførsler" ovenfor.

ÆNDRINGER AF VORES FORTROLIGHEDSERKLÆRING

Hvis vi ændrer vores fortrolighedserklæring, viser vi den reviderede erklæring her med en opdateret ændringsdato. Hvis vi foretager markante ændringer af vores fortrolighedserklæring, som i væsentlig grad ændrer vores praksis vedrørende personlige oplysninger, kan vi også underrette dig på anden vis, eksempelvis ved at sende en e-mail eller lave en opdatering på vores virksomheds websted og/eller sociale netværksside, inden ændringerne træder i kraft. Denne fortrolighedserklæring blev sidst opdateret den 25. maj 2018. Denne politik træder i kraft 30 dage efter, at den offentliggøres, medmindre du forelægges HP's fortrolighedserklæring før denne dato, i hvilket tilfælde denne fortrolighedserklæring så træder i kraft fra og med denne tidligere dato.

Dato for offentliggørelse: 25. maj 2018.